Nedre Borgesyssel prosti

Nedre Borgesyssel prosti var et tjenestedistrikt (prosti) opprinnelig i Oslo bispedømme, fra 1969 i nyopprettede Borg bispedømme i Den norske kirke og omfattet det sydvestlige Østfold.

Prostiet hadde sin opprinnelse i Sarpsborg prófastdœmi etablert på 1200-tallet, og omfattet de kystnære delene av Smaalenenes amt. Det ble 1816 delt i to ved at de vestlige prestegjeldene ble skilt ut som Vestre Borgesyssel prosti. Nedre Borgesyssel prosti ble oppløst i 1973 da de daværende prestegjeldene ble overført til to nye prostier, Fredrikstad domprosti og Sarpsborg prosti (fra 2019 Søndre Borgesyssel prosti).

Betegnelser 

En rekke betegnelser er gjennom historien benyttet på prostiet:
 ca 1400: Sarpsborg prófastdœmi og Ytri lutan a Borghasysla
 På 1550-tallet: Tune provsti
 Fra 1560-tallet: Ytre Borgesyssel
 Fra 1600-tallet: Nedre Borgesyssel

Prestegjeld i Nedre Borgesyssel prosti

Inntil 1816 
Inntil delingen i 1816 omfattet Nedre Borgesyssel prosti følgende prestegjeld:
 Idde
 Fredrikshald (opprettet 1769)
 Berg
 Hvaler
 Skjeberg
 Borge (opprettet på 1500-tallet)
 Fredrikstad (opprettet 1567)
(fra 1816 i Vestre Borgesyssel prosti)
 Onsø
 Tune
 Raade
 Rygge
 Mosse (opprettet 1790)
 Vaaler

Siden 1909 
Nedre Borgesyssel prosti omfattet følgende prestegjeld:
 Idde
 Fredrikshald
 Berg
 Hvaler
 Skjeberg
 Borge
 Vestre Fredrikstad (etablert 1883)
 Østre Fredrikstad (etablert 1883)
 Glemmen (etablert 1883)
 Kråkerøy (etablert 1909)

Kongelige resolusjoner 
 Kgl.res. 05.08.1816 ble Moss, Onsøy, Rygge, Råde, Tune og Våler skilt ut som Vestre Borgesyssel prosti.
 Kgl.res. 14.10.1882 bestemte at Glemmen skulle skilles ut fra Fredrikstad og delte byen i Vestre og Østre Fredrikstad fra 01.01.1883.
 Kgl.res. 11.05.1909 bestemte at Kråkerøy med virkning fra 01.07.1909 skulle utskilles fra Glemmen som et eget prestegjeld.
 Lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner.
 Kgl.res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Nedre Borgesyssel prosti opphørte, og de prestegjeldene som hadde ligget under prostiet gikk inn i to nye prostier, Fredrikstad domprosti og Sarpsborg prosti.

Historikk for prestegjeld i Nedre og Vestre Borgesyssel prostier 
Ikke alle nyere prestegjeld i Borg er angitt.

Referanser 

Tidligere prostier i Borg bispedømme
Religion i Viken
Opphør i 1973